钦定古今图书集成/明伦汇编/氏族典/第185卷 > 《廖用贤尚友录》 > 萧叡明
## 钦定古今图书集成/明伦汇编/氏族典/第185卷 > 《廖用贤尚友录》 > 萧叡明

按《南齐书萧叡明传》，叡明，南兰陵人，领军将军谌从
祖兄弟也。父孝孙，左军。叡明初仕员外殿中将军。少
有至性，奉亲谨笃。母病躬祷，夕不假寐，及亡，不胜哀
而卒。永明五年，世祖诏曰：“龙骧将军、安西中兵参军、
松滋令萧叡明，爱敬淳深，色养尽礼，丧过乎哀，遂致
毁灭。宜加荣命，以矜善人。可赠中书郎。”